শোত্থারবা কাঙলুপশিংগী য়াইফনবা হোৎনরিবা থৌরাং অসিবু মরিক চুম্না পাঙথোক্নবগী পান্দমদা কাঙলুপ অসিগী মীচমশিংনা শেমজবা ‘মরূপ’ অমা লৈরি।  মদুবু ওল আসাম ওদার বেকৱার্ড ক্লাসেস (ওবিসি) এসোসিয়েসন শম্না হায়রবদা ‘ওবিসি এসোসিয়েশন’ হায়রগা খঙনৈ।  ইংকুমজা ১৯৭০ গী অদুৱাইদগী হৌনা শাফোঙলক্লবা মরূপ অসিনা অপুনবা আসামগী ওইবা থৌশিল্লুপ কয়াসু শেমগৎলি।  ওবিসি এসোসিয়েশন অসিনা চহী অনীগী মীফমলেনশিং আসামগী মফম মফমদা ফম্লগা ৱারেপ কয়া লৌরগা সরকারগী মফমদা হায়জদুনা থবক ওইনা পাঙথোক্নবা হোৎনৈ।  মরম অসিনা ঐখোয়নসু হায়রিবা মরূপ অসিগা নকশিন্নদুনা ওবিসিগী চাওখৎনবগী মীৎয়েংদা খন্ন নৈনবদা শরুক য়াবসি য়াম্না তঙাইফদ্রবা থৌদাং অমনি হায়না থমজনিংই।
 ভারতনা নীঙতম্লবগী মতুংদা শোত্থরবা কাঙলুপ কয়াবু চাওখৎহনবগী পান্দমদা থৌরাং কয়া পায়খৎপা হৌরকখি।  খৃঃ কুমজা ১৯৫০, জানুয়ারী ২৬দা ভারতকী সংবিধান চৎনবা হৌরকপদগী এস সি অমসুং এস টিগী য়াইফনবা থৌরাং পায়খৎপা হৌখি।  অদুদগী মহৈ-মশিংদা অমসুং শেলথুমদা শোত্থরবা কাঙলুপশিংগী দমক থৌরাং পায়খৎপা হৌরকখি।  হায়রিবা শোত্থারবা কাঙলুপশিং অসিবু ওদার বেকৱার্ড ক্লাসেস শম্না ওবিসি হায়রগা খঙনখি।  ভারতকী চৎনা-পথাপকী আর্টিকেল ৩৪০গী মতুং ইন্না শোত্থরবা কাঙলুপশিংবু মশক খঙদোকপা অমসুং মখোয়গী য়াইফা থৌদাংগী মরমদা য়েংশিন্নবগীদমক কমিশন শেম্বা হৌখি।  ইহান হানবা কমিশন অদুবু ফার্ষ্ট বেকৱার্ড ক্লাসেস কম্মিশন ১৯৫৫ ওব ককা কালেকর কম্মিশন হায়রগা খঙনৈ অমসুং অনীশুবা কমিশন অদুনা ১৯৭৯ দা মন্ডল কমিশন হায়না শেমখিবদুনি।  কমিশনগী থৌরাং মতুংইন্না রাজ্যশিংগী অমসুং জিলাশিংগী ওইবা ওবিসি ডেভেলপমেন্ট বোর্ডশিং শেমগৎলদুনা চাওখৎ থৌরাং কয়া পাঙথোকপা হৌখি।  ওবিসি কাঙলুপকীদমক চত্থরক্লিবা থৌদাংশিংগী মরক্তগী পনবা য়াবা খরদং হায়বা তারবদি ওবিসি খুন্নাই মশক খঙদোকপা, ওবিসিগী সার্টিফিকেট পীবিবা, মহৈরোইশিংদা ওবিসিগী স্কোলারশীপ পীবা, হীরম কয়াগী মহৈ-মশিং তম্বদা ওবিসি কাঙলুপকী মহৈরোইশিংগী কোটা থম্বা, ষ্টেট অমসুং সেন্ট্রালগী থবক লৌবদা ওবিসিগী শরুক লৈবা অমসুং শেন্থোক লম্বী তানবদা সরকারগী শেলগী তেংবাং ফংহনবা অসিনচিংবনি।  ওবিসিদা চনশিন্নবা মণিপুরীগী কাষ্ট অমসুং সাব-কাষ্টশিং অদুদিঃ- ১) ত্রিপুর-মণিপুরী, ২) আসাম-মণিপুরী ইনক্লুডিং মণিপুরী ব্রাহ্মিন এন্ড মণিপুরী মুসলিম, ৩) মণিপুর-মৈতৈ, মীতৈ (ইনক্লুডিং মৈতৈ ব্রাহ্মিন, মৈতৈ/মীতৈ সনামহী, রাজকুমার), মৈতৈ পাঙন।  কাছাড়, হাইলাকান্দি অমসুং লক্ষীপুরদগী ওবিসি বোর্ড চেয়ারম্যান ওইখিবা মণিপুরী মীওইশিংগী মিংদী ওক্রাম চুড়ামনি সিংহ, লাইরিকয়েংবম নলিনী সিংহ, লাইরেঞ্জম গৌরবাবু সিংহ, ৱাংখেম দিলীপ কুমার সিংহ, কাঙাবম অবোন সিংহ, সেঞ্জম বীরমনি সিংহ, থোকচোম বিদ্যারঞ্জন সিংহ, পোৎশাংবম রাজেন্দ্র সিংহ অমসুং ইংঙুদম কান্ত সিংহ।
 শোত্থারবা কাঙলুপশিংগী য়াইফনবা হোৎনরিবা থৌরাং অসিবু মরিক চুম্না পাঙথোক্নবগী পান্দমদা কাঙলুপ অসিগী মীচমশিংনা শেমজবা ‘মরূপ’ অমা লৈরি।  মদুবু ওল আসাম ওদার বেকৱার্ড ক্লাসেস (ওবিসি) এসোসিয়েসন শম্না হায়রবদা ‘ওবিসি এসোসিয়েশন’ হায়রগা খঙনৈ।  ইংকুমজা ১৯৭০ গী অদুৱাইদগী হৌনা শাফোঙলক্লবা মরূপ অসিনা অপুনবা আসামগী ওইবা থৌশিল্লুপ কয়াসু শেমগৎলি।  ওবিসি এসোসিয়েশন অসিনা চহী অনীগী মীফমলেনশিং আসামগী মফম মফমদা ফম্লগা ৱারেপ কয়া লৌরগা সরকারগী মফমদা হায়জদুনা থবক ওইনা পাঙথোক্নবা হোৎনৈ।  মরম অসিনা ঐখোয়নসু হায়রিবা মরূপ অসিগা নকশিন্নদুনা ওবিসিগী চাওখৎনবগী মীৎয়েংদা খন্ন নৈনবদা শরুক য়াবসি য়াম্না তঙাইফদ্রবা থৌদাং অমনি হায়না থমজনিংই।  পনবা য়াবদি লৈখিদ্রবা ওজা রাজকুমার কোনুংস্না সিংহনা মরূপ অসিগা অচেৎপা মরী থম্নরম্বদগী মহাক আসামগী থৌশিল্লুপকী ভাইস প্রেসিডেন্টসু ওইরমখি।  মহাক্না নক্নরুবদগী ঐহাকসু ১৯৯৫ দা লুপ অসিগী লাইফ মেম্বার ওইখি।  মরূপ অসিগী য়াম্না মরু ওইবা ডিমান্ড অমত্তং হায়রবদি মীশিংগী মতুং ইন্না রিজার্ভেশন থম্বীয়ু হায়বসিনি।  তামিলনাড়ুদা চাদা ৬৯ রিজার্ভেশন তৌবগুম্না আসামদসু চাদা ৫৪ থবক লৌবা অমদি প্রমোশনদা রিজার্ভেশন থম্বা হায়বসি অকনবা ডিমান্ড অমনি।
 ক্রিমি লেয়ারগী পংখৈ অমনা ঐখোয়গী মনুংদা শরুক অনীথোক্না খায়দোক্লিবা অসিসু লৌথোক্নবা সরকারনা হোৎনবীয়ু হায়জবনি।  মতম মতমগী ওইনা লৌখিবা ৱারেপকী মতুংইন্না মরূপ অসিনা পাম্লিবা ডিমান্ডশিং অদুদি ফোঙদোকচবা ঙমজদ্রে।  পুম্নমক অদুদি থিজিল্লগা খঙগদবা ঙাক্তনি।  য়াম্না নুঙাইতবা ৱাফমদি ত্রিপুরাদা ওবিসিগী ওইবা খুদোংচাবা অমত্তা পীবিদে হায়বসিনি।  অসিগুম্লবা এসোসিয়েশন অমগী মতেংনা য়াম্না কন্না তকশিনবগী দরকারনি।  মায়গৈ সোমদগী য়েংলবদি আসামগী ওবিসি এসোসিয়েশন অসি য়াম্না মতিং লৈনা থবক তৌবা মরূপ অমনি হায়জনিংই।  মরূপ অসিবু শৌগৎপদা ঐখোয়গীসু শরুক য়াফম থোকই।
 - ট্যাগ: